CELEX: C2004/179/03
Language: et
Date: 2004-07-10 00:00:00
Title: EUROOPA KOHTU OTSUS (esimene koda) 27. mai 2004 — Kohtuasjas C-68/03 (Hoge Raad der Naderlanden'i eelotsusetaotlus): Staatssecretaris versus D. Lipjes (Kuues käibemaksu direktiiv — Artikli 28b E lõige 3 — Vahendusteenused — Teenuse osutamise koht)

10.7.2004   
            
            
               ET
            
            
               Euroopa Liidu Teataja
            
            
               C 179/2
            
         
      EUROOPA KOHTU OTSUS
   
   (esimene koda)
   27. mai 2004
   Kohtuasjas C-68/03 (Hoge Raad der Naderlanden'i eelotsusetaotlus): Staatssecretaris versus D. Lipjes (1)
   
   (Kuues käibemaksu direktiiv - Artikli 28b E lõige 3 - Vahendusteenused - Teenuse osutamise koht)
   (2004/C 179/03)
   Menetluse keel: hollandi keel
   Kohtuasjas C-68/03, mille esemeks on Euroopa Kohtule EÜ asutamislepingu artikli 234 alusel Hoge Raad der Nederlandeni (Holland) poolt esitatud eelotsusetaotlus nimetatud kohtus pooleliolevas asjas järgmiste poolte vahel: Staatssecretaris van Financiën ja D. Lipjes, nõukogu 17. mai 1977. a kuuenda direktiivi 77/388/EMÜ, mis käsitleb kumuleeruvate käibemaksudega seotud liikmesriikide õigusaktide ühtlustamist – ühine käibemaksusüsteem: ühtne maksubaas (EÜT 1977, L 145, lk 1), selles redaktsioonis, mis tuleneb nõukogu 16. detsembri 1991. a direktiivist 91/680/EMÜ, millega täiendatakse maksupiiride kaotamise eesmärgil ühist käibemaksusüsteemi ning muudetakse direktiivi 77/388/EMÜ (EÜT 1991, L 376, lk 1), artikli 28b tõlgendamiseks, Euroopa Kohus (esimene koda) koosseisus: koja esimees P. Jann (ettekandja), ja kohtunikud A. Rosas, A. La Pergola, R. Silva de Lapuerta ja K. Lenaerts, kohtujurist D. Ruiz-Jarabo Colomer, kohtusekretär R. Grass, on 27. mail 2004 teinud otsuse, mille resolutiivosa on järgmine:
   
               1.
            
            
               Nõukogu 17. mai 1977. a kuuenda direktiivi 77/388/EMÜ, mis käsitleb kumuleeruvate käibemaksudega seotud liikmesriikide õigusaktide ühtlustamist – ühine käibemaksusüsteem: ühtne maksubaas, selles redaktsioonis, mis arvestab nõukogu 16. detsembri 1991. a direktiivi 91/680, millega täiendatakse maksupiiride kaotamise eesmärgil ühist käibemaksusüsteemi ning muudetakse direktiivi 77/388/EMÜ, artikli 28b E osa lõiget 3 ei tule tõlgendada selliselt, et see hõlmab üksnes käibemaksukohustuslasele või mittekäibemaksukohustuslasest juriidilisele isikule osutatavaid vahendusteenuseid.
            
         
               2.
            
            
               Kui vahendustehing jääb kuuenda direktiivi 77/388, muudetud redaktsioonis, artikli 28b E osa lõike 3 kohaldamisalasse, peab vahendusteenuste osutamise tehingu toimumise koha kindlaksmääramiseks tuginema sama direktiivi artikli 28b A osa ja B osa sätetele.
            
         
      (1)  EÜT 12.10.2002, C 247